Jean d'Orbais

Jean d'Orbais, nado en 1175 e finado en 1231, foi un arquitecto do Gótico, francés.

O primeiro arquitecto da catedral de Reims proviña das obras que se realizaban na igrexa abacial de Orbais. Tiña coñecemento das catedrais de Laon, Chartres e Soissons, o que lle permitiu realizar unha síntese admirable.

Os traballos da catedral comezaron do lado do arcebispado, partindo do costado meridional do transepto e do coro. Elévase a construción da ábsida, do transepto e do coro e execútase gran parte da nave, os seis grandes piares do lado norte partindo do cruzamento e, dous do lado sur, os que separan a quinta trabe. As partes do coro parecen desprazar o nivel do triforio e comprenden as xambas das ventás altas até a carga por encima dos capiteis das bóvedas.

D’Orbais construíu gran parte da nave, até a cuarta trabe e levantou os muros exteriores, a excepción da cornixa. Realizou os traballos até o ano 1228, no que foi despedido polo arcebispo Henri de Braisne.

 Notas 

 Véxase tamén 
 Ligazón externa 
 d'Orbais en archINFORM 

Categoría:Arquitectos de Francia
Categoría:Arquitectos do Gótico
Categoría:Nados en 1175
Categoría:Finados en 1231